Søren Mørch

Søren Mørch (født 2. december 1933 i København) er en dansk historiker. Men han blev oprindeligt udlært sølvsmed.

Lektor 
I perioden 1966 - 2004 var Mørch lektor i historie ved Odense Universitet, som skiftede navn til Syddansk Universitet i 1998. Han underviste bl.a. i kildekritik og historisk metode.

Skribent 
Foruden sin undervisning har han skrevet en lang række bøger. Mørch har skrevet bogen 24 statsministre om Danmarks statsministre, som senere blev opdateret i en ny bog med titlen "25 statsministre – 25 fortællinger om magten i Danmark i det tyvende århundrede". Har bl.a. skrevet bogen "Den sidste Danmarkshistorie", hvor han argumenterer for, at det Danmark vi kender, ikke længere er det samme. Han flytter således trykket fra Parkens fodboldslagsang "og det var Danmark", til nu at være "og det VAR Danmark.
Har også skrevet bogen "Den Danske Bank" sammen med Per H. Hansen. Bogen udkom i 1997, året efter bankens 125-års jubilæum.

Politik og privatliv 
Mørch har jævnligt deltaget i den offentlige debat. På trods af at Mørch er socialdemokrat, har han ofte kritiseret den tidligere statsminister Poul Nyrup Rasmussen. Det fremgår af bogen 2004 om Nyrup og igen i værket 24 statsministre. Mørch var gift med den socialdemokratiske politiker Ritt Bjerregaard fra 1966 til hendes død i 2023. Parret fik ikke børn.

Udmærkelser og andet 
Søren Mørch modtog i 2003 Danmarks Radios Rosenkjærpris.

I 2005 var hans bog Verden som den er nomineret til Årets historiske bog, der uddeles af Dansk Historisk Fællesråd. Bogen endte dog på sidstepladsen. I 2009 var han nomineret med Store forandringer og Vældige ting, der nåede fjerdepladsen.

Han er medlem af Det Danske Gastronomiske Akademi.

Bibliografi 
 1964, "Danmarks historie" bd. 1-10, Med Aksel E. Christensen, H-P. Clausen og Svend Ellehøj, 
 1964, "Det Europæiske hus" bd. 1-6, Red., 
 1964, "Forsøg på gennemgang af udviklingen i Claus Brockenhuus' økonomi (ca.1620-1640)", Afhandling, Københavns Universitet.
 1965, "Diskussionen om Athens popularitet eller upopularitet", Afhandling, Københavns Universitet.
 1969, "Bankkommissionen af 21. sept. og de første tre måneder af dens virksomhed", 3 bd. Afhandling, Københavns Universitet.
 1970, "Problemvurdering og prioritering i historie: Foredrag ved den nordiske fagkonference for historisk metodelære på Hindsgavl 22.-26. juni 1969" Med Aase Bay.
 1970, "Historieundervisning: Mål og muligheder", Red. Søren Mørch og Vagn Skovgaard-Petersen
 1975, "Fundamental historie: kildehæfter. Bd 12 Myte og realitet i danmarkshistorien: en undersøgelse i traditionsudvikling i historiske kilder", Med Jørgen Mentz
 1976, "Dansk historievidenskabs krise. En undersøgelse af dansk historievidenskabs tradition. Skrifter fra Institut for Historie og Samfundsfag nr. 14", Med Hanne Eriksen, Kirsten Johansen og Fritz Larsen m.fl., Odense Universitet.
 1977, "Tekster fra Orbæk Mejeris arkiv", Odense Universitet
 1981, "Strukturforandringer i Danmark 1880-1960. Bd. 1 det materielle grundlag", Odense Universitet.
 1982, " Den nye Danmarkshistorie 1880-1960", Gyldendal, 
 1984, "Greens dagbøger, bd. 1-2", Holmer Greens dagbøger Bd. 1-2, Odense Universitet.
 1984, "Danmarks historie 1880-1960 hovedlinier og kilder", Med Anne Okkels Olsen og Knud Ryg Olsen, Gyldendal. 
 1985, "Saudiarabien – en oversigt", Med Thomas Møller Kristensen, Odense Universitet.
 1986, "Saudiarabien: Håndbog for danskere som skal arbejde og leve i landet", Med Thomas Møller Kristensen og helle Lykke Nielsen, Odense Universitet.
 1986, "Nord- Sydyemen: En oversigt", Med fatima Wøhlers Olsen og Thomas Møller Kristensen, Odense Universitet.
 1986, "Mad i Mellemøsten: Landbrug og ernæring", Med Noman Kanafani og Thomas Møller Kristensen, Odense Universitet.
 1986, "Hvad må man i Mellemøsten? Om de islamiske samfunds skrevne og uskrevne love", Med Thomas Møller Kristensen, Odense Universitet.
 1986, "Fjernt fra Danmark: Ståbi for danskere som skal langt væk eller væk længe", Med Thomas Møller Kristensen og Helle Lykke Nielsen, Odense Universitet.
 1986, "Eksportinformation. Håndbog for eksportører", Med Jeppe Carlsen, Thomas Møller Kristensen og Henrik Tvarnø, Odense Universitet.
 1986, Det store bankkrak, 
 1986, "Den arabiske halvø: Kultur og samfund", Med Thomas Møller Kristensen og Helle Lykke Nielsen, Odense Universitet.
 1987, "Den arabiske golf GCC: Økonomisk og sikkerhedspolitisk samarbejde på Den arabiske halvø", Med Helle Lykke Nielsen, Odense Universitet.
 1988, "Tyrkiet: Et samfund i forandring", Med Martin Hvidt, Helle Lykke Nielsen og Torben Rugberg Rasmussen, Odense Universitet.
 1988, "Informationssøgning. Teori og praksis", Med Helle Lykke Nielsen, Odense Universitet.
 1989, "Danmark bd. 10: Fyn med omliggende øer", Med Ritt Bjerregaard, Gyldendal.
 1989, Danskernes billeder før fjernsynet, 
 1990, "Bastardkultur", Med Pernille Bramming og Torben Rugbjerg, Spektrum. 
 1991, "Det europæiske hus bd. 1: Civilisationen", Gyldendal
 1992, "Kuwaitkrigen", Odense Universitet.
 1992, "Tyrkiet – mellem Europa og Mellemøsten", Med Mehmet Ümit Necef, Systime. 
 1993, "Republikken Yemen: Situations- og perspektivanalyse", Med Lars Erslev Andersen, Danida
 1995, "Den nye verdensorden – og krigen om Kuwait", Med Anne Okkels Olsen, Systime. 
 1996, Den sidste Danmarkshistorie : 57 fortællinger af fædrelandets historie, 
 1997, "Den Danske Bank", Med Per H. Hansen, Centrum. 
 2000, "24 statsministre: 24 fortællinger om magten i Danmark i et tyvende århundrede og en kort forklaring på, hvor den 25. er blevet af", Gyldendal. 
 2001, "Faber 1900-2000. En helt anden historie om det 20. århundrede." Den Faberske Fond
 2004, "Hørup er med", 
 2004, "USA's nye verdensorden", 
 2004, Poul Nyrup Rasmussen, 
 2005 Verden som den er : fem historier om, hvordan det gik til, at verden blev moderne, 
 2006, "Sophus har været der...", 
 2006, "Den sidste Danmarkshistorie", 
 2007, "Købmændenes historie", 
 2007, 25 statsministre : 25 fortællinger om magten i Danmark i det tyvende århundrede, 
 2009, "Vældige ting - 61 fortællinger om verden, som den er", 
 2009, Store Forandringer – 61 fortællinger om, hvordan verden blev moderne., 
 2019, "Utilsigtede Hændelser - 54 fortællinger om verden, som den blev"

Referencer 

Danskere i 1900-tallet
Danskere i 2000-tallet
Historikere fra Danmark
Ansatte ved Syddansk Universitet
Modtagere af Rosenkjærprisen
Søren
Faglitterære forfattere fra Danmark
Personer i Kraks Blå Bog
Personer fra København
Dansksprogede forfattere fra Danmark
Modtagere af Søren Gyldendal-prisen
Sølvsmede fra Danmark